open-index/open-wikipedia-markdown huggingface dataset:
Koudeks

'n **Koudeks** is 'n knol, 'n verdikte wortel, stingel of deel van die stam van 'n plant wat vlak bo of vlak onder die grond groei. Die blare en die blomme sit op hierdie verdikte deel. Plante met 'n koudeks word by talle plantfamilies aangetref.

By xerofiete sterf die dele bo die koudeks gewoonlik tydens droogte af. 

Stingelknolle kan van wortelknolle onderskei word. Aartappels en krokus het ondergrondse stingelknolle. Raapkool het 'n stingelknol wat bogronds kan wees. Indien die hele stingel opgeswel is, word dit 'n koudeksplant genoem.

Rooibeet en suikerbeet het 'n wortelknol, 'n verdikte wortel.

Plante met 'n koudeks is gewilde plante by versamelaars en kwekers van sukkulente.

## Eksterne skakel 
* Bihrmann.com
Renostergousblom

Die **renostergousblom** (*Arctotis acaulis* L.) is een van die gousblom-spesies van die genus *Arctotis*. Dit is endemies aan Suid-Afrika en kom veral in die Wes-Kaap, maar ook in die aangrensende streke van die Noord- en Oos-Kaap voor. Op die SANBI-rooilys is dit as 'veilig' (LC) gelys.

Dit is 'n polvormige, meerjarige plant wat 20&nbsp;cm groot kan word. Dit het 'n blaarroset. Die blare is lans- of liervormig, getand en het 'n ruharige bokant. Die onderkant is viltagtig. Die blomhoofde het oranje of geel strale en 'n swart skyf.

## Subspesies 
Die plant het twee subspesies:
* *Arctotis acaulis var. acaulis*
* *Arctotis acaulis var. undulata* Less.

## Galery 

დათვისყურა Arctotis acaulis Renoster Marigold.JPG
Arctotis acaulis 5Dsr 0899-01.jpg
Arctotis acaulis 'Big Magenta' kz1.jpg
Arctotis acaulis 5Dsr 0899.jpg
Arctotis acaulis Big Magenta 2.jpg

## Verwysings 
## Bronnelys 
* REDLIST Sanbi
* Plants of the World Online
George Michael

**Georgios Kyriacos Panayiotou** bekend as George Michael (25 Junie 1963 – 25 Desember 2016) was 'n Britse popster wat verskeie treffers gehad het. Hy en Andy Ridgeley het die poporkes *Wham!* gevorm wat meer as 100 miljoen albums verkoop het. Hy was bekend vir sy treffers *Last Christmas*, *Freedom*, *Careless Whisper* en *Wake Me Up Before You Go Go*.

## Eksterne skakels 
* George Michael se webtuiste
* 
*
United States Army Air Forces

Die **United States Army Air Forces** (**USAAF**) was die lugmagafdeling van die Verenigde State tydens en tot kort na die Tweede Wêreldoorlog uitgebreek het. Die was die direkte voorloper van die Amerikaanse Lugmag (United States Air Force). Op sy hoogtepunt in 1944 het die USAAF oor 2,4 miljoen manskappe, 80 000 vliegtuie en 783 vliegvelde beskik.

Die USAAF het in 1941 uit die *U.S. Army Air Corps* ontstaan. Terwyl andere lande hul lugmagte losstaande van hul leërs gehou het, het die USAAF 'n onderdeel van die Amerikaanse Leër gebly.

Op 18 September 1947 is die Amerikaanse Lugmag amptelik gevorm en uit die Leër weggeneem.
Bekaavallei

regs|duimnael|250px|Die Bekaavallei in 2003

Die **Bekaavallei** (Arabies: وادي البقاع, Wādī l-Biqā‘) is ’n lang vallei in Libanon en Sirië waaroor vele oorloë gevoer is.

Die Bekaavallei is 'n relatief breë vallei of vlakte tussen twee berge. Ten weste is Berg Libanon met die Anti-Libanon Gebergtes aan die oostekant. Baalbek en Anjar is histories belangrike stede in die Bekaavallei. Wyn word in die vallei verbou.

Gedurende die Libanese Burgeroorlog (1975–1990) was die Bekaa een van die plekke waar daar hewig geveg is.

## Verwysings
Deborah Bell

**Deborah Bell** (1957-) is ’n Suid-Afrikaansgebore beeldhouer, skilder, afdrukmaker en animasietekenaar wie se werk internasionaal bekend is. Sy was by verskeie histories belangrike projekte betrokke, onder meer die “Hogarth in Johannesburg”-reeks. Haar werk het ’n spirituele inslag waarin geheue — persoonlik en kollektief (in Suid-Afrika en Afrika) — temas is.

## Beknopte biografie 
Deborah Bell is in 1957 in Johannesburg gebore. In 1975 verwerf sy 'n graad in die Beeldende Kunste aan die Universiteit van die Witwatersrand en in 1986 'n Magister Artium-graad aan dieselfde universiteit.

Sy begin haar loopbaan in 1982 en het talle solo- en groepuitstallings in Suid-Afrika en in die buiteland gehou. Van 1983 tot 1989 het sy lesings by verskeie instansies aangebied, insluitende die Universiteit van die Witwatersrand en die Universiteit van Suid-Afrika. Sy het omvattend deur Afrika, Noord-Amerika en Europa gereis en het in 1986 vir twee maande by die *Cité Internationale des Artes* in Parys gewerk. Van 1986 tot 1997 was sy saam met die Suid-Afrikaanse kunstenaars William Kentridge en Robert Hodgins by verskillende projekte betrokke. In 1997 vervaardig hulle 'n reeks beelde van Alfred Jarry en William Hogarth se werke. Hierdie drie kunstenaars het ook rekenaaranimasie geskep.

Bell het verskeie toekennings ontvang en haar werk kan in talle openbare en private versamelings oor die wêreld gevind word.

## Verwysings
Sandkool

Die **sandkool** (*Othonna auriculifolia* Licht. ex Less) is 'n plant wat endemies is aan Suid-Afrika. Dit kom in die Wes-, Oos- en Noord-Kaap asmede die westelike Vrystaat voor. Op die SANBI-rooilys is dit as 'veilig' (LC) gelys.

Dit is 'n meerjarige geofiet met 'n raapvormige koudeks wat een of meer wollerige krone het. Die plant se loof is giftig vir kleinvee.

Dit is saam met *Passerina truncata* kenmerkend aan die Passerina-truncata-tipe bergrenosterveld van die Hantam-Tankwa-Roggeveld-streek. Hierdie tipe renosterveld word net op doleriete op hoogtes van 1500&nbsp;m en meer op die Hantamberg en in hooggeleë dele van die Roggeveld aangetref. Hier groei baie struikgewas, maar min grasse of eenjarige plante.

## Verwysings 
## Eksterne skakels 
* iSpot beelde
Agrippa

**Agrippa** was 'n skeptiese filosoof wie waarskynlik aan die einde van die 1ste eeu v.C leef. Aan hom word die "vyf trope" of "vyf gronde van twyfel" (*Pente Tropoi*) toegeskryf wat die basis vorm vir die skeptiese teorie waarvolgens die moontlikheid van ware kennis ontken word.

## Die vyf trope 
Die trope word genoem deur Sextus Empiricus, in sy *Grondslae van die Pyrrhonisme*. Volgens Sextus word hulle toegeskyf "aan die meer onglangse skeptici". Diogenes Laërtius skryf die trope egter toe aan Agrippa. Die vyf trope is:

* Meningsverskil – Die onsekerheid van die reëls van die lewe en menings van filosowe.
* Vordering *ad infinitum* – Alle bewyse benodig verdere bewyse en so voort tot in die ewigheid.
* Verhouding – Alle dinge word verander soos hul verhougings verander, of soos ons na hulle vanuit verskillende perspektiewe kyk.
* Veronderstelling – Die waarheid word gestel as 'n hipotese.
* Sirkulariteit – Die waarheid word gestel as 'n voortdurende sirkel.

Dit  kan egter aanvaar word dat die eerste en die derde beginsels afgelei is van die beginsels wat reeds deur Pyrrho van Elis geidentifiseer word. Die andere drie beginsels kan gesien kon word as 'n poging om die teorie van die skeptisme te vertaal na meer abstrakte beginsels.

## Literatuur 
* *Grondslae van die Pyrrhonisme*, Sextus Empiricus
* *Lewens en Menings van Vooraanstaande Filosowe*, Diogenes Laërtius.
* *The Greek Skeptics*, Victor Brochard
* "*Skepticism*", L. E. Goodman, Review of Metaphysics 36: 819-848, 1983.
* *The Toils of Scepticism*, Jonathan Barnes, Cambridge 1990.

## Verwysings 
## Notas
William Beinart

**William Beinart** (1951-) is ’n geskiedkundige en Afrikanis. Sy werk sluit in ’n algemene geskiedenis, *Twentieth-Century South Africa*, asook *The Rise of Conservation in South Africa: Settlers, Livestock, and the Environment* en *Prickly Pear: A Social History of a Plant in the Eastern Cape*.

## Beknopte biografie 
William Beinart is op 19 Januarie 1951 in Kaapstad, Suid-Afrika gebore. Hy ontvang sy opleiding aan die Universiteit van Kaapstad en die Universiteit van Londen se Skool vir Oosterse en Afrika-studies. Van 1983 tot 1997 doseer hy aan die Universiteit van Bristol. Hy is tans 'n professor in rasseverhoudinge aan die Universiteit van Oxford, waar hy op Suid-Afrika en die ontwikkeling van rassisme fokus.

## Publikasies 
* 
* 
* 

## Verwysings
Charles Davidson Bell

duimnael|Charles Davidson Bell, 'n selfportret

**Charles Bell** (1813–1882) was ’n Skotsgebore landmeter-generaal van die ou Kaapkolonie, 'n kunstenaar, heraldikus, en ontwerper van medaljes en seëls. As skilder is hy veral bekend vir ’n geïdealiseerde voorstelling van Jan van Riebeeck se eerste kennismaking met die Strandlopers in Tafelbaai. Hy het ook die beroemde Kaapse driehoekseëls ontwerp.

## Beknopte biografie 
Charles Davidson Bell is op 22 Oktober 1813 in Newhall, Crail, Fife, Skotland, gebore en is ook daar by die St Andrews Universiteit opgelei.

Bell verlaat Skotland en vaar na Suid-Afrika, waar hy in 1830 aan die Kaap die Goeie Hoop land. Sy oom, sir John Bell, was die Sekretaris van die Kaapse Regering en het Bell 'n pos in die staatsdiens gegee. Hy word in 1834 as kunstenaar aangestel en vertrek saam met dr. Andrew Smith op sy tweejarige ekspedisie noordwaarts tot by die Limpopo. In 1838 word Bell van waarnemende klerk van die Wetgewende Raad na assistent landmeter-generaal bevorder. In 1848 word hy die landmeter-generaal.

In 1851 ontwerp hy 'n silwermedalje vir die destydse Kaapse goewerneur, sir Harry Smith, wat aan dapper troepe tydens die Agtste Grensoorlog toegeken is. Daar word dikwels na die medalje as die eerste Suid-Afrikaanse medalje verwys. Bellville en Bell is na hom genoem.

Hy is 1852 tot die posdiens se ondersoekraad aangestel en het die bekende Kaapse driehoekige posseël ontwerp. Die posseël was die eerste in hierdie vorm, wat uiters skaars en gevolglik baie gesog by filateliste geword het. Sy ontwerp van vierkantige seëls het tot 1902 in gebruik gebly.

Ná sy aftrede in 1872 keer hy in 1873 na Skotland (met sy vrou Helena en hul 3 oorlewende kinders) terug. Sy vrou is op 10 September 1881 en hy die daaropvolgende jaar op 7 April 1882 oorlede.

duimnael|regs|220px|'n Uitersskaars Kaapse driehoekseël
duimnael|senter|500px|Jan van Riebeeck se aankoms aan die Kaap, vermoedelik geskilder deur Charles Bell.

## Verwysings
Vir die voëls

***Vir die voëls*** is ’n Afrikaanse rolprent wat op 25 November 2016 vrygestel is. Die fliek is gebaseer op 'n kortverhaal deur Irma Humpel, getiteld "*Slim vang sy baas*". Die storie gaan oor die ware liefdesverhaal van Irma en Sampie de Klerk van Newcastle. Irma het dit ingeskryf vir ’n leserswedstryd op soek na ’n draaiboek om Huisgenoot se 100ste bestaansjaar te vier. Huisgenoot het die film in samewerking met kykNET Films en The Film Factory vervaardig.

## Genre 
Die film is ’n romantiese drama wat in die laat-sewentigs afspeel. Hubare mans was op die grens vir diensplig en vroueregte ’n onbekende konsep. Musiektreffers uit die 1970’s, soos Carike Keuzenkamp se *Hoeka Toeka* en Glenys Lynne se *Ramaja*, kan in die fliek gehoor word. Die fliek het ’n 10-12 OLG-ouderdomsperk (ouerleiding weens geweld).

## Rolverdeling 
* Simoné Nortmann as Irma Humpel
* Francois Jacobs as Sampie de Klerk
* Elize Cawood as ouma
* Lara Kinnear as Marieda
* Bennie Fourie as Karel
* Neels van Jaarsveld as Ivan
* Nicola Hanekom as Alta
* Drikus Volschenk as Willem sr.
* Edrien Erasmus as Dina
* Leandry Smit as Irma Humple jr.
* Candice Kruger as Marieda jr.
* Liam Bosman as Sampie de Klerk jr.

## Storielyn 
In die fliek is Irma Humpel ’n korrelkop-rabbedoe wat in die laat 1970’s in ’n trourok voor die kansel beland. Die bruidegom is die seun wat haar kleintyd geterg het. Tot kort tevore het sy vas geglo dat onafhanklikheid die enigste vorm van vryheid is, maar intussen het Sampie de Klerk haar oor haar oortuigings laat nadink.

## Sien ook 
* Lys van Afrikaanse rolprente

## Eksterne skakels 
* 
*
Padel (sport)

duimnael|'n Voorstelling van 'n padelrakket
**Padel** of **padeltennis** ([ˈpa:.dəl]; uit Engels padel (tennis), uit Spaans **pádel** is 'n raket- en balsport, soortgelyk aan tennis. Dit moet nie met *POP/paddle tennis,* wat veral in die Verenigde State van Amerika en Kanada gewild is, verwar word nie, asook nie met *pickelball* nie. 

## Geskiedenis 
Padel is 'n spel wat gewoonlik deur twee spanne met twee spelers elk gespeel word. Die baan is ietwat kleiner as 'n tennisbaan, maar die grootste verskil is dat dit ook agter- en symure bevat wat gebruik kan word tydens die spel, amper soos muurbal. Die bal is ook soortgelyk aan 'n tennisbal, maar bevat ietwat minder drukking. Die raket is snaarloos en min of meer die grote van 'n strandraket.

Die sport het in 1969 in Acapulco, Mexiko ontstaan; die uitvinder was Enrique Corcuera. Dit was vir lank baie gewild in Suid-Amerika en Spanje, maar is een van die snels groeiende sportsoorte in die wêreld, ook in Suid-Afrika.
Hartjiesgras

Die **hartjiesgras**  (*Eragrostis superba* Peyr.) is 'n grasspesie wat inheems is aan Suid-Afrika. Dit kom veral in Vrystaat, Noordwes, Gauteng, Limpopo, Mpumalanga en KwaZulu-Natal voor, maar word ook in Namibië, Botswana, Zimbabwe, Eswatini en Mosambiek aangetref. Op die SANBI-rooilys is dit as 'veilig' (LC) gelys.

Lêer:Starr 040723-9007 Eragrostis superba.jpg|Plant
Lêer:Eragrostis superba, blompakkies, Dingaanstat, a.jpg|Blompakkies

## Verwysings
Growwevleigras

Die **growwevleigras**  (*Eragrostis curvula* (Schrad.) Nees) is 'n grasspesie wat inheems is aan Suid-Afrika en deur die hele land, behalwe in dele van die Noord-Kaap soos Namakwaland en Boesmanland, algemeen aangetref word. Op die SANBI-rooilys is dit as 'veilig' (LC) gelys. 

Dit is 'n meerjarige polgras met 'n wortelstok. Die blare is lank en blougroen. Die aartjies is klein olyfgroen en onopvallend. Die plant kan 1,2 m hoog word. Dit het verlengde afgeplatte stekeltjies wat 4 - 13 klein blommetjies bevat. Die spesie is in die Verenigde State ingevoer om in die suidweste erosie teen te staan en word in Florida, Georgia en Suid-Carolina as indringerspesie beskou.  

## Virus 
*E. curvula* is gasheer vir 'n plantvirusspesie wat eers in 2008 geïsoleer is, die *Eragrostis curvula streak virus* wat die nuwe genusnaam *Eragrovirus* gekry het.  Dit behoort tot die Geminiviridae van die ssDNA-virusse.

## Fotogalery 

Eragrostis curvula NRCS-1.jpg
Eragrostis curvula plant13 (7122865513).jpg
Eragrostis curvula head18 CAN (15807648810).jpg
Eragrostis curvula flowerhead7 (6976792874).jpg
Eragrostis curvula habit2 (7122870567).jpg

## Beweiding 
Dit het 'n hoë weidingswaarde:

## Verwysings
Rod Stewart

**Roderick David (Rod) Stewart** is 'n Britse popsanger, bekend vir sy heserige blues-stem en ongewone haarstyl. Hy is op 10 Januarie 1945 in Londen van 'n Engelse moeder en Skotse pa gebore. Toe hy in die 1960's begin sing het, was hy 'n sokkerspeler vir Brentford (in Londen) se sokkerklub. In die 1970's het hy 'n solo-loopbaan begin, wat aan hom internasionale roem besorg het. Hy het al meer as 100 miljoen albums verkoop. Onder sy treffers tel *Maggy May* (1971) en *Sailing* (1975). In die 2000's het hy in die neuriestyl begin sing.

In 2006 ontvang hy die Orde van die Britse Ryk vir sy kulturele en artistieke verdienste vir die Verenigde Koninkryk. Op 10 Junie 2016 word hy tot ridder geslaan, wat aan hom die titel van 'sir' toeken. Hy is ook in die befaamde Rock and Roll Hall of Fame opgeneem.

## Ateljeealbums 
* An Old Raincoat Won't Ever Let You Down (1969)
* Gasoline Alley (1970)
* Every Picture Tells a Story (1971)
* Never a Dull Moment (1972)
* Smiler (1974)
* Atlantic Crossing (1975)
* A Night on the Town (1976)
* Foot Loose & Fancy Free (1977)
* Blondes Have More Fun (1978)
* Foolish Behaviour (1980)
* Tonight I'm Yours (1981)
* Body Wishes (1983)
* Camouflage (1984)
* Every Beat of My Heart (1986)
* Out of Order (1988)
* Vagabond Heart (1991)
* A Spanner in the Works (1995)
* When We Were the New Boys (1998)
* Human (2001)
* It Had to Be You: The Great American Songbook (2002)
* As Time Goes By: The Great American Songbook, Volume II (2003)
* Stardust: The Great American Songbook, Volume III (2004)
* Thanks for the Memory: The Great American Songbook, Volume IV (2005)
* Still the Same... Great Rock Classics of Our Time (2006)
* Soulbook (2009)
* Once in a Blue Moon: The Lost Album (2010)
* Fly Me to the Moon... The Great American Songbook Volume V (2010)
* Merry Christmas, Baby (2012)
* Time (2013)
* Another Country (2015)
* Blood Red Roses (2018)
* The Tears of Hercules (2021)
* Swing Fever with Jools Holland (2024)

## Verwysings 
## Eksterne skakels 
* Amptelike webtuiste 
*
Klevehill Park

**Klevehill Park** is 'n voorstad van Johannesburg, Suid-Afrika. Dit is in Johannesburg se E-streek geleë.

## Verwysings
Inanda, Johannesburg

**Inanda** is 'n klein voorstad van Sandton, Johannesburg in Suid-Afrika. Dit is in Johannesburg se E-streek geleë.

## Verwysings
Mountain View, Johannesburg

:*Hierdie artikel handel oor die voorstad in Johannesburg; vir ander plekke, sien* Mountain View.

**Mountain View** is 'n voorstad van Johannesburg, Suid-Afrika. Dit is in Johannesburg se E-streek geleë.

## Verwysings
Norwood, Johannesburg

**Norwood** is 'n voorstad van Johannesburg, Suid-Afrika. Dit is in Johannesburg se E-streek geleë, sowat 6 km noordoos van die stadsaal, wes van Louis Bothalaan, tussen Houghton Estate, Victoria en Orange Grove. Die voorstad is in 1903 aangelê.

## Verwysings
Orange Grove, Johannesburg

**Orange Grove** is 'n voorstad van Johannesburg, Suid-Afrika. Dit is in Johannesburg se E-streek geleë.

Orange Grove is sowat 5 km noordoos van die stadsaal geleë, tussen Norwood en Sydenham. Dis in 1902 aangelê, in die jaar voor Norwood, maar die Orange Grove-hotel, eers 'n enkelverdiepingbousel van hout en sinkplate, was daar sedert die ontdekking van goud. In dié hotel het genl. Jan Smuts die stakingsleiers in 1914 ontmoet. Oorkant. aan die linkerkant van die pad na Pretoria (nou Louis Bothalaan), was 'n boord lemoen- en suurlemoenbome; vandaar die naam. Alle poskoetse na en van Pretoria (ses per dag) het in die ou dae by die hotel stilgehou voor hulle die steilte na Bereaheuwel aangedurf het. Die pad was destyds oortrek van poeierstof. Tydens die Tweede Vryheidsoorlog het 'n blokhuis naby die hotel gestaan om die smal klofie te beskerm.

## Bron 
*  Potgieter, D.J. (ed.) 1973. *Standard Encyclopaedia of Southern Africa, volume 8*. Cape Town: Nasionale Opvoedkundige Uitgewery (Nasou).

## Verwysings
Sunningdale, Johannesburg

**Sunningdale** is 'n voorstad van Johannesburg, Suid-Afrika. Dit is in Johannesburg se E-streek geleë.

## Verwysings 
:*Volgens sensusstatistiek van "Sensus 2011" (ed. Adrian Frith) bestaan die plek nie!*
Killarney, Johannesburg

**Killarney** is 'n voorstad van Johannesburg, Suid-Afrika. Dit is in Johannesburg se E-streek geleë as een van die welvarende rustige groen voorstede in die noorde van die Goudstad. Ander welgestelde residensiële buurte in sy omgewing sluit Saxonwold, Houghton, Norwood en Oaklands in.

In Killarney, wat vroeër tradisioneel baie lede van Johannesburg se Joodse gemeenskap gehuisves het, het 'n aantal groot eiendomme ontstaan waarvan sommige tans as konsulate dien, maar ook groot woonstelgeboue met Art Deco-stylelemente. Tans voel jong stedelike beroepslui uit alle etniese groepe aangetrokke deur die rustige atmosfeer en die nabyheid van besige stadsdele soos Parktown, Braamfontein, Rosebank en Sandton.

## Geskiedenis 
duimnael|links|Daventry Court, wat in 1934/35 ontstaan het, is een van talle voorbeelde van woonstelgeboue volgens die Amerikaanse styl wat tussen die twee wêreldoorloë in Johannesburg gebou is
Oorspronklik het die gebied deel uitgemaak van die uitgestrekte plaas Braamfontein. Die oostelike seksie is deur die *Houghton Estate Gold Mining Company* in 1899 aan William Cook, 'n Ierse immigrant, verkoop wat dit, volgens Naomi en Reuben Muskier se historiese woordeboek *A Concise Historical Dictionary of Greater Johannesburg* na Killarney, 'n nedersetting in die suidweste van Ierland, genoem het – die geboorteplek van sy vrou Jessie Olive Scrooby.

In 1905 het die Amerikaanse entrepreneur en finansier Isadore William Schlesinger, wat in 1877 in New York in 'n Oostenryks-Joodse immigrantegesin gebore is en hom in 1894 in Suid-Afrika gevestig het, die plaas gekoop. Volgens Anna Smith se boek *Johannesburg Street Names* het Schlesinger se onderneming, *African Realty Trust*, die destydse Killarney Township in 1908 met 'n unieke beskrywing bemark waarvolgens dit bestaan het uit *“a garden, an orchard, a vineyard, an orangery, a shrubbery, a pinery, a paradise, a picture spot, a health resort, a townships and a home”.*

Schlesinger het 'n verskeidenheid ondernemings gevestig, waaronder die *African Theatres and Film Trusts*, en 'n rolprentateljee bekend as die Killarney Film Studios in Killarney laat bou. Hier is onder meer die gewilde nuusfilmreeks *African Mirror* en dokumentêre vollengte-rolprente soos *The Symbol of Sacrifice*, wat die Zulu-oorlog in 1879 behandel het, vervaardig. In die tydperk tussen 1916 en 1922 het Schlesinger se filmmaatskappy 43 rolprente vervaardig. In die 1930's het die eerste klankrolprente ontstaan, net soos advertensie-films en Suid-Afrika se eerste toeriste-rolprent.

In 1924 het Schlesinger vir hom 'n herehuis in die koloniale styl met drie verdiepings laat bou wat hy *Whitehall* genoem het. Sy privaat woning was op die tweede verdieping geleë, terwyl die res van die gebou as kantoorruimte gedien het. *Whitehall* is later omskep in 'n luukse woonstelgebou. Schlesinger is in 1949 oorlede. 'n Dekade later het sy seun, John, die rolprentateljee aan die Amerikaanse *20th Century Fox * verkoop.

## Verwysings
Riviera, Johannesburg

**Riviera** is 'n voorstad van Johannesburg, Suid-Afrika. Dit is in Johannesburg se E-streek geleë. Dis aangelê op die plaas Braamfontein en op 31 Julie 1903 geproklameer. Die naam is vermoedelik afkomstig van die Franse en Italiaanse Riviera aan die Middellandse See.

## Verwysings
Saxonwold

**Saxonwold** is 'n voorstad van Johannesburg, Suid-Afrika. Dit is in Johannesburg se E-streek geleë, 5&nbsp;km noord van die stadsaal, noord van die Johannesburgse Dieretuin en die Oorlogsmuseum, suid van Rosebank, en oos van Parkwood.

Saxonwold is aangelê op die plaas Braamfontein en op 11 Maart 1925 geproklameer. Die gebied is oorspronklik deur die Eckstein-myngroep gekoop  en in die 1890's met 3 miljoen denne- en bloekombome beplant deur Eduard Lippert, 'n deskundige van Sachsenwald, die Bismarck-landgoed in Duitsland. Ook die plaaslike woud het die naam Sachsenwald (Saksewoud) gekry. Saxonwold is 'n verengelsing van die Duitse naam. Benewens die voorstad Saxonwold, is ook die voorstede Forest Town, Parkwood, Rosebank en die Dieretuin aangelê op die gebied wat die woud vroeër beslaan het.

Vanaf die vroeë 2000's tot hul vlug in 2018 het die Guptafamilie in die Sahara Estate in Saxonwold gewoon.

## Bron 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.

## Verwysings 
## Eksterne skakels
Percelia Estate

**Percelia Estate** is 'n klein voorstad van Johannesburg, Suid-Afrika. Dit is in Johannesburg se E-streek geleë.

## Verwysings
Perde-uintjie

Die **perde-uintjie** (*Moraea tripetala* (L.f.) Ker Gawl.) is 'n geofiet wat endemies is aan Suid-Afrika. Dit kom in die Wes-Kaap voor.

## Beskrywing 
Hierdie plant is slank en 10 – 50&nbsp;cm hoog met een of meer vertakkings. Dit het enkelvoudige blare wat uit die bodem groei. Die blomme het drie opvallende buitenste blomblare. Die ander blomblare is sterk in grootte verminder. Die blomme is reukloos en word deur bye besoek.

## Subspesies 
SANBI onderskei tussen drie subspesies:
* *Moraea tripetala subsp. jacquiniana* (Schltr. ex G.J.Lewis) Goldblatt & J.C.Manning
* *Moraea tripetala subsp. tripetala*
* *Moraea tripetala subsp. violacea* Goldblatt & J.C.Manning

Die laaste subspesie kom op kleigrond in die renosterveld van Ceres tot Worcester en Barrydale voor en is 'amper bedreigd' (NT). Die ander twee subspesies is as 'veilig' (LC) gelys.

## Fotogalery 

Moraea tripetala - Flickr 003.jpg
Moraea tripetala ..JPG
Moraea tripetala flower1.JPG
Moraea tripetala1.JPG

## Verwysings
Marlboro Gardens

**Marlboro Gardens** is 'n voorstad van Johannesburg, Suid-Afrika. Dit is in Johannesburg se E-streek geleë.

## Verwysings
Cannes-rolprentfees 1981

Die **34ste jaarlikse Cannes-rolprentfees** is van 13-27 Mei 1981 gehou. Die Franse regisseur en draaiboekskrywer Jacques Deray was die voorsitter van die jurie. Altesaam 42 rolprente en kortfilms het om pryse meegeding. 

Die Poolse rolprent *Man of Iron* (*Człowiek z żelaza*) van die regisseur Andrzej Wajda het die Palme d'Or gewen. Die fees is afgesluit met *Honeysuckle Rose* van die regisseur Jerry Schatzberg.

## Belangrikste fliekpryse 
## Ander pryse 
## Verwysings 
## Eksterne skakels 
*Fees se amptelike webtuiste
*15px Hierdie artikel is vertaal uit die Engelse Wikipedia
Cannes-rolprentfees 1980

Die **33ste jaarlikse Cannes-rolprentfees** is van 9-23 Mei 1980 gehou. Die Amerikaanse akteur en regisseur Kirk Douglas was die voorsitter van die jurie. Altesaam 49 rolprente en kortfilms het om pryse meegeding. 

Die Amerikaanse rolprent *All That Jazz* van die regisseur Bob Fosse en die Japannese *Kagemusha* van Akira Kurosawa het saam die Palme d'Or gewen. Die fees is geopen met die regisseur Gilles Carle se *Fantastica* en afgesluit met ''I'm Photogenic* (*Sono fotogenico*) van die regisseur Dino Risi. Die vertoning van Andrei Tarkovsky se *Stalker'' is onderbreek deur ’n staking deur elektrisiëns.

## Belangrikste fliekpryse 
## Ander pryse 
## Verwysings 
## Eksterne skakels 
*Fees se amptelike webtuiste
*15px Hierdie artikel is vertaal uit die Engelse Wikipedia
Cannes-rolprentfees 1979

Die **32ste jaarlikse Cannes-rolprentfees** is van 10-24 Mei 1979 gehou. Die Franse roman- en draaiboekskryfster Françoise Sagan was die voorsitter van die jurie. Altesaam 44 rolprente en kortfilms het om pryse meegeding. 

Die Amerikaanse rolprent *Apocalypse Now* van die regisseur Francis Ford Coppola en die Wes-Duitse *The Tin Drum* (*Die Blechtrommel*) van Volker Schlöndorff het saam die Palme d'Or gewen. Die fees is geopen met die regisseur Miloš Forman se *Hair* en afgesluit met *Us Two* (*À nous deux*) van die regisseur Claude Lelouch.

## Belangrikste fliekpryse 
## Ander pryse 
## Verwysings 
## Eksterne skakels 
*Fees se amptelike webtuiste
*15px Hierdie artikel is vertaal uit die Engelse Wikipedia
Kibler Park

[duimnael|links|300px|Die [NG gemeente Kiblerpark het is in 1971 gestig, maar het tot vandag toe nog nie 'n kerk gebou nie en maak gebruik van 'n saalkerk, op dieselfde perseel by Fouriesingel 25 as die pastorie.]]
**Kibler Park** is 'n voorstad van Johannesburg, Suid-Afrika. Dit is in Johannesburg se F-streek geleë.

## Verwysings
Klipriviersberg

*Hierdie artikel handel oor die voorstad; vir die plaas waarop dit aangelê is, sien Klipriviersberg*

**Klipriviersberg** is 'n voorstad van Johannesburg, Suid-Afrika. Dit is in Johannesburg se F-streek geleë, 6&nbsp;km suid van die stadsaal.

## Geskiedenis 
Die voorstad is op 29 Junie 1943 geproklameer en ontleen sy naam aan die gelyknamige plaas waarop die suidooste van Johannesburg gebou is, Klipriviersberg. Dit was die eiendom van veldkornet Jan Meyer, lid van die eerste Volksraad van die Zuid-Afrikaansche Republiek, na wie Meyerton genoem is. Nog voorstede wat op die plaas Klipriviersberg aangelê is, is Suidheuwels (1942 gestig as Welfare Park), The Hill (1919), Rewlatch (1943), Roseacre (1947), Moffat View (1946), Linmeyer (1947), Elladoone (1955), Unigray (1956) en Regents Park (1904). In die ooste het Klipriviersberg aan die plaas Elandsfontein gegrens. Blykbaar loop Linroy- en Landorstraat met dié grens langs. In die suide het dit aan Palmietfontein gegrens, in die ooste aan Rietvlei 133 en Turffontein 135 en in die noorde aan Doornfontein 140.

Voor die ontdekking van goud in 1886 was Kliprivier een van die twee wyke van die ZAR waarop Johannesburg daarna aangelê sou word. Die ander was Witwatersrand. Weens onderverdeling van die plase en die groot families wat daarop gewoon het, is die Rand toe reeds betreklik dig bewoon vir 'n plattelandse omgewing. In Julie 1875 was daar byvoorbeeld 281 burgers in die wyk Witwatersrand (distrik Pretoria) en minstens 200 in die wyk Kliprivier (distrik Heidelberg); dus sowat 500 burgers en hul afhanklikes in 'n tyd toe gesinne dikwels uit twee ouers en agt of meer kinders bestaan het.

## Bronne 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.
* Stals, prof. dr. E.L.P (red.). 1978.  *Afrikaners in die Goudstad. Deel 1. 1886 - 1924*. Kaapstad en Pretoria: HAUM.

## Verwysings 
## Sien ook 
* Gereformeerde kerk Klipriviersberg
* NG gemeente Klipriviersberg
Kaapse bloutulp

Die **Kaapse bloutulp** (*Moraea polystachya*) is 'n geofiet wat inheems is aan Suid-Afrika en Namibië. Dit kom in die Wes-, Oos- en Noord-Kaap voor. Op die SANBI-rooilys is dit as 'veilig' gelys.

Dit is 'n meerjarige plant met 'n knol wat drie tot ses lang, bandvormige blare het wat ongeveer 6 – 12&nbsp;mm wyd is. Die deursnee is 'n bietjie U-vormig en hulle is spiraalvormig gedraai. Soos by ander *Moraea*-spesies het die blomme drie groot buitenste blomblare, wat 6&nbsp;cm lank kan wees, en die ander blombare is klein en onopvallend. Die blomme is gewoonlik blou van kleur, maar dit kan ook violet of wit wees.

Die plant is giftig vir vee. In die noorde van die Noord-Kaap kom ook *M. venenata* voor, wat baie soos die Kaapse bloutulp lyk, maar die blare is breër (10 -30&nbsp;mm).

## Fotogalery 

Moraea polystachya 1c.JPG
Moraea polystachya 2c.JPG
Moraea polystachya detail.jpg
Moraea polystachya plant.jpg
Moraea polystachya.JPG
Moraea Polystachya Oudshoorn.jpg

## Verwysings
Turffontein

**Turffontein** is 'n voorstad van Johannesburg, Suid-Afrika. Dit is in Johannesburg se F-streek geleë.

Die Turffonteinrenbaan, wat in 1887 vir perdewedrenne gestig is, is hier geleë.

Groep Twee sing van die voorstad in hul liedjie *Die brakke van Turffontein*.

## Verwysings
La Rochelle, Johannesburg

**La Rochelle** is 'n voorstad van Johannesburg, Suid-Afrika. Dit is in Johannesburg se F-streek geleë. Dit is 4 km suidoos van die Johannesburgse stadsaal geleë, noord van Rosettenville en wes van Regents Park.

## Geskiedenis 
La Rochelle is in 1895 aangelê op die plaas Turffontein en genoem na die La Rochelle-landgoed, wat behoort het aan Josias Eduard de Villiers, wat op sy beurt genoem is na die seehawe La Rochelle in Frankryk van waar die laaste Franse Hugenote na die Kaap gevaar het. La Rochelle is ook die ou naam van die eertydse NG gemeente Turffontein, wat in 1906 gestig is as die eerste gemeente van die Afrikaanse Susterkerke in die suide van Johannesburg. Met die afstigting van die NG gemeente Rosettenville in 1938 het die voorstad La Rochelle binne die nuwe gemeente se grense geval en moes die moedergemeente se naam verander word. Hoewel La Rochelle onder die ou bedeling 'n blanke groepsgebied was, het die wit bevolking teen die sensus van 2011 afgeneem tot net 6,7%, vergeleke met die swart inwoners se aandeel van 87,7%.

Tussen die 1930's en 1960's het La Rochelle se karakter verander van oorwegende Engels na toenemend gelykop. In 1934 was 277 van die munisipale kiesers Afrikaanssprekend, maar 1 180 Engelssprekend. In 1949 was die verdeling 552 en 990, maar teen 1961 het die Afrikaanssprekendes die topplek ingeneem met 826 kiesers, vergeleke met 799 Engelssprekendes. Die enigste twee skole destyds in La Rochelle was die Laerskool La Rochelle, gestig in 1920, en St. Rosa's Convent. Die Rosettenville Junior School was net anderkant die grens met Rosettenville.  

## Bron 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.

## Verwysings 
## Sien ook 
* NG gemeente Turffontein (tot 1938 La Rochelle)
* NG gemeente Rosettenville
Townsview

[duimnael|links|270px|Die [NG gemeente Townsview, gestig in 1953, se kappiekerk troon bo die huise van die voorstad uit hoewel dit eintlik net oor die grens in Oakdene gebou is.]]
**Townsview** is 'n voorstad van Johannesburg, Suid-Afrika. Dit is in Johannesburg se F-streek geleë.

## Verwysings
Tulisa Park

**Tulisa Park** is 'n voorstad van Johannesburg, Suid-Afrika. Dit is in Johannesburg se F-streek geleë.

## Verwysings
Cannes-rolprentfees 1982

Die **35ste jaarlikse Cannes-rolprentfees** is van 14-26 Mei 1982 gehou. Die Italiaanse regisseur Giorgio Strehler was die voorsitter van die jurie. Altesaam 46 rolprente en kortfilms het om pryse meegeding. 

Die Amerikaanse rolprent *Missing* van die regisseur Costa Gavras en die Turkse *The Way* (*Yol*) van Şerif Gören en Yılmaz Güney het saam die Palme d'Or gewen. Die fees is geopen met D.W. Griffith se *Intolerance* en afgesluit met *E.T. the Extra-Terrestrial* van Steven Spielberg.

## Belangrikste fliekpryse 
## Ander pryse 
## Verwysings 
## Eksterne skakels 
*Fees se amptelike webtuiste
*15px Hierdie artikel is vertaal uit die Engelse Wikipedia
Ngai

**Ngai** (**Engai**, **Enkai**, **Mweai**, **Mwiai**) is die oppergod in die godsdienste van die Rendille-, Kamba- en Kikuyu-volk van Kenia, asook die Masai van Kenia en Tanzanië. Die god woon op die heilige berg Kirinyaga (Berg Kenia) of volgens die Masai op *Ol Doinyo Lengai* (die "Berg van God") in Noord-Tanzanië.

Volgens die skeppingsmite het Ngai die mens uit ’n boom geskep wat in drie dele verdeel het.

## Verwysings 
## Eksterne skakels 
* Ngai, The High God of the Kikuyu
* 15px Hierdie artikel is vertaal uit die Engelse Wikipedia
Bokuintjie

Die **bokuintjie** (*Moraea setifolia* (L.f.) Ker Gawl.) is 'n geofiet wat endemies is aan Suid-Afrika. Dit kom veral in die Wes-Kaap voor, maar ook in die Noord- en Oos-kaap. Dit kom as uitheemse plant in Australië en Nieu-Seeland voor.

Hierdie plant vorm bolle en is bladwisselend. Dit word 20&nbsp;cm groot en het lang smal blare wat diepgroen van kleur is. Die blomme is ligpers en het 'n heldergeel tekening in die middel. Hulle groei op lang, regop stingels.

## Sinonieme 
Die spesie het twaalf sinonieme:

* *Gynandriris rogersii* (Baker) R.C.Foster
* *Gynandriris setifolia* (L.f.) R.C.Foster
* *Helixyra setifolia* (L.f.) N.E.Br.
* *Helixyra rogersii* (Baker) N.E.Br.
* *Iris setacea* Thunb.
* *Iris setifolia* L.f.
* *Moraea humilis* Eckl.
* *Moraea rogersii* Baker
* *Moraea setacea* (Thunb.) Ker Gawl.
* *Moraea xerospatha* MacOwan ex Baker
* *Moraea xerospatha var. monophylla* J.M.Black
* *Vieusseuxia setacea* (Thunb.) Eckl.

## Fotogalery 

Moraea setifolia (12).jpg
Moraea setifolia (13).jpg
Moraea setifolia (6102936164).jpg

## Verwysings
Annanias Mathe

**Annanias Mathe** (c. 1976 – 27 Desember 2016) was 'n berugte reeksverkragter en gewapende rower van Mosambiek. Hy word in 2006 bekend as die enigste persoon ooit om uit die C-Max-gevangenis in Pretoria te ontsnap. Mathe is aanvanklik in November 2006 op 51 aanklagte van moord, poging tot moord, verkragting, kaping en gewapende roof in hegtenis geneem.

Ná sy inhegtenisname is Mathe in die A6-afdeling van C-Max aangehou, wat gevaarlike en geharde misdadigers huisves. Hy slaag daarin om te ontsnap deur homself met petroleumjellie te smeer en uit sy sel se venster, wat slegs 20&nbsp;cm x 60&nbsp;cm groot is, te gly. As gevolg hiervan het die pers hom as Suid-Afrika se 'Houdini' beskryf. Hy het vroeër in April 2005 ook uit polisie-aanhouding ontsnap.

Met sy laaste ontsnapping is 'n landwye soektog van stapel gestuur, wat nougeset deur die plaaslike media gevolg is. Hy is weer op 4 Desember 2006 (sowat twee weke ná sy ontsnapping) aangekeer, toe hy 'n motor in die gegoede Johannesburgse voorstad van Craighall gekaap het. Die voertuig was met 'n opsporingstoestel toegerus, wat die polisie en privaat sekuriteitsmaatskappye na Mathe gelei het. Tydens sy inhegtenisname is hy drie keer in die been en in die boud geskiet.

Mathe is op 64 van 71 aanklagte van onder meer verkragting, poging tot verkragting, poging tot moord, roof en diefstal skuldig bevind. Hy is tot 54 jaar gevangenisstraf, met 'n minimum van 43 jaar, gevonnis. Ses bewaarders wat met sy ontsnapping verbind is, is ook afgedank.

Mathe sterf op 27 Desember 2016 in aanhouding. Hy was 40 jaar oud.

## Verwysings
Olapa

**Olapa** is die Masai van Kenia en Tanzanië se maangodin. Sy is getroud met Engai, die songod. 

## Mitologie 
Volgens die Masai-mitologie het die twee gode eendag baklei en Olapa, wat ’n kort humeur het, het Engai gewond. Om sy wond te verberg het hy so helder geword dat niemand reguit na hom kan kyk en sy vernedering sien nie. Uit wraak het hy een van Olapa se oë uitgeslaan. Volgens die Masai kan dit vandag steeds gesien word met volmaan.

## Eksterne skakels 
* Naomi Kipury: *Oral Literature of the Maasai* (1983: East African Educational Publishers Ltd., Nairobi, Kenia)
*The myth of the sun and the moon
*15px Hierdie artikel is vertaal uit die Engelse Wikipedia
Masai-mitologie

Die **Masai-mitologie** omvat verskeie gelowe van die Masai, ’n etniese groep van Kenia en Tanzanië.

## Gode 
### Engai en Olapa
Olapa is die maangodin en sy is getroud met Engai, die songod. Die twee gode het eendag baklei en Olapa, wat ’n kort humeur het, het Engai gewond. Om sy wond te verberg het hy so helder geword dat niemand reguit na hom kan kyk en sy vernedering sien nie. Uit wraak het hy een van Olapa se oë uitgeslaan. Volgens die Masai kan dit vandag steeds gesien word met volmaan.

### Neiterkob 
Volgens sommige bronne kan Neiterkob/Naiteru-kop ("wat die aarde begin het") ook na Engai verwys. Hy is ’n minder belangrike god wat bekend is as die bemiddelaar tussen God en die mens.

## Geskiedenis 
Daar is verskeie weergawes oor hoe die oppergod, Engai, ontstaan het, maar die idee is dieselfde. Daar word geglo Engai was eers ’n mens wat al die beeste in die wêreld besit het. Toe die aarde en die lug skei, het hy al die beeste met ’n tou langs uit die lug gestuur. Die Masai het al dié beeste gekry. Toe ’n groep jaloerse jagters nie beeste kry nie, het hulle die tou afgesny. Dit het ’n gaping tussen die aarde en lug veroorsaak en die vloei van beeste na die Masai onderbreek. Daarom glo die Masai beeste is ’n direkte skakel met Engai en dat alle beeste aan hulle behoort.

Die Masai beskou hulself dus as die middel van die heelal en die uitverkore volk van Engai. Volgens hulle het Engai drie soorte mense geskep: die Dorrobo, of jagters, vir wie hy heuning en wilde diere gestuur het; die Kikuyu, die landbouers, vir wie Engai saad en graan gestuur het; en die Masai, vir wie hy al die beeste in die wêreld gegee het. Om ander stamme se beeste te steel is dus net ’n kwessie van terugneem wat regmatig hulle s’n is.

Vanweë dié mite word groot klem geplaas op die simboliek van beeste. Die Masai glo beeste besit die eienskappe van Engai. Die eet van hul vleis en drink van hul melk simboliseer die eenwording van Engai en die mens.

## Beskermgeeste 
Die Masai glo ook elke mens het ’n beskermgees wat hulle met hul geboorte kry. Die gees beskerm die mens tot met sy dood. As die persoon sleg was, dra die gees hom ná sy dood na die woestyn, waar hy geen water en beeste het nie. As hy ’n goeie mens was, word hulle gedra na ’n land met baie beeste en weiveld.

## Verdere leesstof 
* Harold Scheub, *A Dictionary of African Mythology, The Mythmaker as Storyteller*. Oxford University Press, Oxford, 2000, 
* Naomi Kipury, *Oral Literature of the Maasai*. 1983: East African Educational Publishers Ltd., Nairobi, Kenia
* Spencer, Paul, (2003), "Providence and the cosmology of misfortune" en "Loonkidongi diviners and Prophets", in Spencer, P, *Time, Space, and the Unknown: Maasai configurations of power and providence*, Routledge, Londen (ble.&nbsp;67–123).

## Eksterne skakel 
*15px Hierdie artikel is vertaal uit die Engelse Wikipedia
Masai (taal)

**Masai** (Masai: *ɔl Maa*) is ’n Nilo-Sahariese taal wat in Suid-Kenia en Noord-Tanzanië deur sowat 1,64&nbsp;miljoen Masai gepraat word. Dit is nou verwant aan die ander Maa-variëteite: Samburu, Chamus en Parakuyu. Die sprekers van dié tale is histories verwant en noem almal hul taal *ɔl&nbsp;Maa*.  

Die sprekers van Masai word al hoe minder, hoewel nie vinnig nie, weens kontak met ander stamme in Oos-Afrika en die opkoms van Swahili en Engels as oorheersende tale. 

Die Masai se leefstyl is in hul taal vasgevang. Veral die handelstelsels waarvan hulle afhanklik is om hul nomadiese leefstyl te handhaaf, hang af van die oorlewing van hul taal, selfs as ’n minderheidstaal. Al hoe minder Masai is nomadies en hulle verkies deesdae om in klein gemeenskappe te woon om hul taal en ander aspekte van hul kultuur lewend te hou.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Linmeyer

**Linmeyer** is 'n voorstad van Johannesburg, Suid-Afrika. Dit is in Johannesburg se F-streek geleë, sowat 7 km suid van die stadsaal. Dit word begrens deur Oakdene in die weste, The Hill in die noorde, onbeboude heuwels in die ooste en die N12 Suidelike Verbypad in die suide.

## Geskiedenis 
Die voorstad Linmeyer is aangelê op die plaas Klipriviersberg en op 25 Junie 1947 geproklameer, een van minstens 10 voorstede wat op die plaas gebou is en moontlik die derde jongste, aangesien Roseacre, wat min of meer ewe oud is, langer as 'n maand vantevore geproklameer is, op 14 Mei, maar Elladone (1955) en Unigray (1956), die laaste twee, eers sowat 10 jaar later. Die naam is 'n vervorming van Lynne Meyer, vrou van die eienaar van die plaas Klipriviersberg, Johan George Meyer, waarskynlik die seun van die oorspronklike eienaar, die Volksraadslid J.P. (Jan) Meyer.

## Bron 
*  Raper, Peter. 2004. *New Dictionary of South African Place Names*. Johannesburg & Cape Town: Jonathan Ball Publishers.

## Verwysings
Lindberg Park

**Lindberg Park** is 'n voorstad van Johannesburg, Suid-Afrika. Dit is in Johannesburg se F-streek geleë.

## Verwysings
Lorentzville

[duimnael|links|270px|'n Uitsig vanaf Klooflands, Lorentzville, suidwaarts oor [Judith's Paarl en Bezuidenhoutsvallei op Kensington.]]

duimnael|links|270px|Die herehuis Klooflands was eers in Bellevue-Sentraal, maar dié voorstadjie het omstreeks 1911 deel geword van Lorentzville.

[duimnael|links|270px|'n Straatkaart van Lorentzville en [Bertrams van 1896.]]

**Lorentzville** is 'n voorstad van Johannesburg, Suid-Afrika. Dit is in Johannesburg se F-streek geleë.

Lorentzville is sowat 4&nbsp;km noordoos van Johannesburg se stadsraad geleë. Dit is in 1892 aangelê toe 28 ha van die plaas Doornfontein in 2&nbsp;780 erwe verdeel is. Die huurreg is toegeken aan J.A. Muller, wat sy belange afgestaan het aan J.C. van Boeschoten, R.F. Bertram en H. Lorentz, na wie die voorstad genoem is.

## Verwysings
Malvern, Johannesburg

[duimnael|links|220px|Die [NG gemeente Malvern se kerkgebou huisves sedert 1992 die NG gemeente Kensington.]]

**Malvern** is 'n voorstad van Johannesburg, Suid-Afrika. Dit is in Johannesburg se F-streek geleë. Dit strek oor nagenoeg 27 straatblokke van Reynolds View by die Hoër Seunskool Jeppe se skoolterrein in die weste tot by Germiston in die ooste, 'n afstand van nagenoeg 4&nbsp;km. Vanaf Kensington in die noorde tot by Denver in die suide is die afstand op sy langste net sowat sewe straatblokke, oftewel sowat 600&nbsp;m.

Die voorstad is deur Malvern Estates Limited op die plaas Doornfontein aangelê en op 23 Junie 1904 geproklameer. Die meeste van die strate is genoem na resiesperde, onder meer Persimmon, St. Amant, St. David en St. Frusquin. Malvern-Wes is 'n klein voorstadjie wat aan die einde van Foxstraat begin en sowat 1 km wes van Malvern geleë is, waarvan dit geskei word deur Reynolds View en Belgravia. Dié voorstadjie huisves die Voorbereidende Skool Jeppe. Op sy beurt is Malvern-Oos 'n voorstad van Germiston, 6 tot 8 km oos van Johannesburg se stadsaal. Malvern self is oos van Belgravia geleë, noord van Denver en suid van Kensington. Dit bevat Fotheringhampark en Alexanderpark. 

Julesstraat is besonder breed gemaak sodat dit as hoofstraat tussen Johannesburg en Germiston, oos van Malvern, kon dien, wat dan ook gebeur het. Maar die straat het berug geraak vir die hoë voorkoms van ongelukke weens spoed. Die voorstad is genoem na die dorp Malvern in Engeland, moontlik omdat 'n vroeë bewoner van die omgewing van daar af gekom het.

Malvern was eens die tuiste van 'n Afrikaanse gemeenskap wat groot genoeg was om 'n NG gemeente, Malvern, en 'n laerskool, die Laerskool Malvern, te onderhoud. Die gemeente het in 1992 met die NG gemeente Jeppestown saamgesmelt as die NG gemeente Kensington, wat gebruik maak van Malvern se kerkgebou en saal in Kingstraat, Malvern. Die laerskool het einde 1991 saamgesmelt met die laerskole Johan Rissik (Troyeville) en Kensington onder laasgenoemde se naam en in hul geboue op die grens van Bezuidenhoutsvallei en Kensington. Die Laerskool Malvern se laaste tuiste was in St. Frusquinstraat, nadat dit aanvanklik in Jeppestown was en daarna in Julesstraat. Die laaste geboue huisves die Malvern Primary School. Dié skool, Hillcrest Primary School (tradisioneel die Engelsmedium-laerskool van die buurt) en Malvern High School (tradisioneel die buurt se Engelsmedium-hoërskool) se leerders is reeds jare lank hoofsaaklik swart.

## Bronne 
*  Potgieter, D.J. (ed.) 1972. *Standard Encyclopaedia of Southern Africa*, volume 7. Cape Town: Nasionale Opvoedkundige Uitgewery (Nasou).

## Verwysings 
## Sien ook 
* Laerskool Malvern
* NG gemeente Malvern
Bergen-Belsen-konsentrasiekamp

duimnael|Monument by die ingang van Bergen-Belsen.
duimnael|Nazi-dokter Fritz Klein staan in 'n massagraf na die bevryding in April 1945

**Bergen-Belsen** (ook **Belsen**) was 'n Nazi-konsentrasiekamp in die noorde van Duitsland gedurende die Tweede Wêreldoorlog. Duisende mense, veral Jode en  Sowjet-soldate, het in Belsen gesterf. Die kamp was suidwes van die dorp Bergen, naby Celle in die hedendaagse Nedersakse geleë. Dit was een van die grootste konsentrasiekampe in Duitsland.

Die kamp is oorspronklik gestig om krygsgevangenes te huisves. In 1943 is dele daarvan in 'n konsentrasiekamp omskep. Die aanvanklike doel was om Jode aan te hou wat later vir Duitse krygsgevangenes uitgeruil kon word.

Van 1941 tot 1945 is sowat 50&nbsp;000 gevangenes en 20&nbsp;000 Sowjet-krygsgevangenes in Belsen dood. Tot 35&nbsp;000 van hulle is net voor, of net na die kamp bevry is aan tifus oorlede.

Die kamp is op 15 April 1945 deur Britse soldate bevry. Hulle het 60&nbsp;000 mense daar aangetref, asook 13&nbsp;000 lyke wat onbegrawe op die grond gelê het.

Vandag is daar 'n gedenkteken met 'n uitstalruimte op die terrein.

## Sien ook 
*Lys van konsentrasiekampe in Nazi-Duitsland

## Verwysings 
## Eksterne skakels 
* Gedenkstätte Bergen-Belsen
*
Moffat View

**Moffat View** is 'n voorstad van Johannesburg, Suid-Afrika. Dit is in Johannesburg se F-streek geleë, sowat 6 km suid van die stadsaal, noord van Suidheuwels en die Suidelike Klipriviersbergpad, oos van Regents Park en wes van Queenshaven Village en Elladoone.

Moffat View is een van sowat suidoostelike voorstede wat op die plaas Klipriviersberg aangelê is. Dis op 13 November 1946 geproklameer. Die naam is waarskynlik afgelei van die woonbuurt se nabyheid aan Moffatpark, so genoem ter herinnering aan John Abraham Moffat (1871–1941), 'n argitek wat talle van Johannesburg se vroeë geboue ontwerp het, maar blykbaar ook met grond gespekuleer het.  

## Bron 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.

## Verwysings
Nieu-Doornfontein

[duimnael|links|270px|Die [Doornfontein-sinagoge in 1907, twee jaar nadat dit voltooi is. Siemertstraat wat voor die gebou verbyloop, vorm die grens tussen Nieu-Doornfontein (regs/oos daarvan) en Doornfontein (links/wes.]]

**Nieu-Doornfontein** is 'n voorstad van Johannesburg, Suid-Afrika. Dit is in Johannesburg se F-streek geleë. Dis die tuiste van die Ellispark-stadion, Johannesburg se vernaamste munisipale swembad en die Standard Bank-arena (tennis).

## Verwysings